*Tämä artikkeli käsittelee elokuvaa. Televisiosarjasta on erillinen artikkeli.*

**Jack and Jill** on vuonna 2011 ensi-iltansa saanut komediaelokuva. Elokuvan pääosaa esittää Adam Sandler ja sen ohjasi Dennis Dugan, joka on tehnyt yhteistyötä Sandlerin kanssa useimmissa tämän elokuvissa. Kriitikot haukkuivat elokuvaa ja *Rotten Tomatoes* -verkkosivustolla vain 3 % kriitikoista kertoo pitäneensä elokuvasta. Vuoden 2012 Razzie-palkintogaalassa elokuva palkittiin jokaisessa kategoriassa ensimmäistä kertaa historiassa.

Näyttelijät
-----------

|  |  |  |
| --- | --- | --- |
|  Adam Sandler  | … |  Jack Sadelstein / Jill Sadelstein
  |
|  Katie Holmes  | … |  Erin Sadelstein
  |
|  Al Pacino  | … |  Al Pacino
  |
|  Eugenio Derbez  | … |  Felipe
  |
|  Tim Meadows  | … |  Ted
  |
|  Nick Swardson  | … |  Todd
  |
|  Allen Covert  | … |  Joel Farley / Otto
  |
|  Valerie Mahaffey  | … |  Bitsy Simmons
  |
|  Gad Elmaleh  | … |  Xavier
  |
|  Gary Valentine  | … |  Dallas
  |
|  Johnny Depp  | … |  Cameo
  |

Vastaanotto
-----------

### Palkinnot ja ehdokkuudet

*Jack and Jill* ansaitsi 12 ehdokkuutta kymmenessä kategoriassa vuoden 2012 Razzie-palkintogaalassa, mukaan lukien huonoin elokuva. Elokuva voitti kaikki kymmenen kategoriaa: huonoin elokuva, huonoin miespääosa (Sandler), huonoin naispääosa (Sandlerin roolihahmo Jill), huonoin ohjaus, huonoin käsikirjoitus, huonoin miessivuosa (Al Pacino esitti itseään), huonoin naispääosa (David Spaden roolihahmo Monica), huonoin pari (Sandler ja joko Katie Holmes, Pacino tai hän itse), huonoin kokoonpano ja huonoin esiosa, uudelleenfilmatisointi tai jatko-osa (elokuvan katsotaan olleen uudelleenfilmatisointi elokuvasta *Glen tai Glenda*).

Huolimatta kielteisistä palkinnoista Sandler voitti myös parhaan mieselokuvanäyttelijän Nickelodeon Kids’ Choice -palkinnon vuonna 2012.

### Lipputulot

Ensi-iltaviikonloppunaan marraskuussa 2011 elokuva tuotti 25 miljoonan Yhdysvaltain dollarin lipputulot ja se oli toiseksi katsotuin. Viikonlopun toinen ensi-iltaelokuva *Immortals* tuotti hieman enemmän, 32 miljoonaa dollaria. Elokuvan teatterilevitys päättyi helmikuussa 2012, jolloin se oli tuottanut yli 74 miljoonaa dollaria Pohjois-Amerikassa ja yhteensä yli 149 miljoonaa dollaria maailmanlaajuisesti.

### Kotimedia

Suomessa elokuva ei päätynyt lainkaan teatterilevitykseen, vaan se julkaistiin suoraan DVD:lle 25. heinäkuuta 2012.

Lähteet
-------

1. ↑  Movie Projector: 'Immortals' poised to conquer box office *latimes.com*.  10.11.2011. Viitattu 19.6.2012. (englanniksi)
2. 1 2  Jack and Jill *Box Office Mojo*. Viitattu 19.6.2012. (englanniksi)
3. ↑  Jack and Jill (2011) *Rotten Tomatoes*. Viitattu 19.6.2012. (englanniksi)
4. ↑  Adam Sandler movie Jack and Jill sweeps Razzie awards  2.4.2012. BBC. Viitattu 19.6.2012. (englanniksi)
5. ↑  Finke, Nikki: ‘Immortals’ #1 With So-So $32M Domestic But $36M Foreign, ‘Jack And Jill’ $26M *deadline.com*.  13.11.2011. Viitattu 19.6.2012. (englanniksi)
6. ↑  Vuoden 2011 surkein elokuva saapuu heinäkuussa vihdoinkin Suomeen *Dome*.  14.6.2012. Viitattu 19.6.2012.

Aiheesta muualla
----------------

### Arvostelut

* Antti Honkala: Jack ja Jill  25.7.2012. Filmgoer.fi.

|  |  |  |
| --- | --- | --- |
| Edeltäjä:**The Last Airbender** | **Huonoimman elokuvan Golden Raspberry -palkinto**2012 | Seuraaja:**Twilight – Aamunkoi, osa 2** |